CELEX: 62014TN0532
Language: mt
Date: 2014-07-17 00:00:00
Title: Kawża T-532/14: Rikors ippreżentat fis- 17 ta’ Lulju 2014 – Alsharghawi vs Il-Kunsill

8.9.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 303/55
            
         Rikors ippreżentat fis-17 ta’ Lulju 2014 – Alsharghawi vs Il-Kunsill
   (Kawża T-532/14)
   2014/C 303/65
   Lingwa tal-kawża: il-Franċiż
   
      Partijiet
   
   
      Rikorrent: Bashir Saleh Bashir Alsharghawi (Johannesbrug, l-Afrika t’Isfel) (rappreżentant: É. Moutet, avukat)
   
      Konvenut: Il-Kunsill tal-Unjoni Ewropea
   
      Talbiet tar-rikorrent
   
   
               —
            
            
               tannulla d-Deċiżjoni 2011/137/PESK u d-Deċiżjoni 2011/178/PESK;
            
         
               —
            
            
               tikkundanna lill-Kunsill għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka erba’ motivi.
   
               1.
            
            
               L-ewwel motiv, ibbażat fuq nuqqas ta’ kompetenza tal-Kunsill li jinkludi isem ir-rikorrent fil-lista ta’ persuni suġġetti għal miżuri restrittivi, peress li ismu ma jissemmix fir-riżoluzzjonijiet tal-Kunsill tas-Sigurtà tan-Nazzjonijiet Uniti 1970 (2011) u 1973 (2011).
            
         
               2.
            
            
               It-tieni motiv, ibbażat fuq ksur tal-obbligu ta’ motivazzjoni, sa fejn il-Kunsill illimita ruħu biex jibbaża ruħu fuq ir-riżoluzzjonijiet msemmija iktar ’il fuq, mingħajr ma kkunsidra s-sitwazzjoni personali tar-rikorrent.
            
         
               3.
            
            
               It-tielet motiv, ibbażat fuq ksur tad-drittijiet tad-difiża tar-rikorrent u tal-prinċipju tal-preżunzjoni tal-innoċenza minħabba n-nuqqas ta’ proċedura kontradittorja.
            
         
               4.
            
            
               Ir-raba’ motiv, ibbażat fuq ksur tad-drittijiet fundamentali, sa fejn, meta impona l-miżuri restrittivi fuq ir-rikorrent, il-Kunsill irrestrinġa illegalment il-libertà tiegħu li jitlaq u li jiġi lura u d-dritt tiegħu għall-proprjetà.